Рута Цэрэбійене пагадзілася з такой прапановай. Але ахвотнікаў набралася зусім няшмат: толькі 7 хат з ацалелых 52. У чым прычына? Ды ўсё вельмі проста: паколькі на тыя вясковыя хаты распаўсюджваецца заканадаўства аб ахове спадчыны, дык і работы там павінны выконвацца на самым сур’ёзным узроўні — з вырабам праектнай дакументацыі. Адпаведна, гонтавы дах пацягне тысяч на трыццаць еўра, і нават дзесяціна ад той сумы — гэта ўсё адно вельмі шмат для сялян. Пакрыць шыферам — прасцей ды танней.